১৬ মার্চ থেকে রাজ্যে তাপপ্রবাহের সতর্কতা চলবে কত দিন পর্যন্ত?

কলকাতা: দোলের পর থেকে মিলবে না স্বস্তি। বসন্তের শেষে রাজ্যে শুরু হয়ে যেতে পারে তাপপ্রবাহ (Heat Wave Condition South Bengal)! হ্যাঁ এমনটাই জানাচ্ছে হাওয়া অফিস। আলিপুর আবহাওয়া দফতর জানিয়েছে, দক্ষিণবঙ্গে জেলায় তাপপ্রবাহের (Heat Wave Condition) সতর্কবার্তা রয়েছে ১৬ তারিখ। রবিবার থেকে তাপপ্রবাহ শুরু হবে দক্ষিণবঙ্গে। ওই দিন দক্ষিণবঙ্গের চার জেলায় তাপপ্রবাহ হতে পারে। তাপপ্রবাহের পূর্বাভাস রয়েছে পশ্চিম মেদিনীপুর, বীরভূম, বাঁকুড়া এবং পশ্চিম বর্ধমানে। ওই জেলাগুলির জন্য জারি হয়েছে হলুদ সতর্কতা।

আবহবিদেরা জানাচ্ছেন, পশ্চিম এবং উত্তর-পশ্চিম দিক থেকে শুষ্ক বায়ুপ্রবাহের কারণেই তাপপ্রবাহের পরিস্থিতি তৈরি হয়েছে দক্ষিণবঙ্গে। আগামী পাঁচ দিন গাঙ্গেয় পশ্চিমবঙ্গে পারদ স্বাভাবিকের থেকে ৩-৪ ডিগ্রি চড়তে পারে। তারপর ২-৩ ডিগ্রি বাড়ার সম্ভাবনা আছে পরবর্তী দুই দিনে। রবিবার পশ্চিম মেদিনীপুর, বীরভূম, বাঁকুড়া এবং পশ্চিম বর্ধমানে দিনের তাপমাত্রা ৪০ ডিগ্রির গণ্ডিও ছাড়িয়ে যেতে পারে। তাপপ্রবাহ পরিস্থিতির জন্য দক্ষিণবঙ্গের জন্য বেশ কিছু সতর্কতাও জারি করেছে হাওয়া অফিস। চড়া রোদে বয়স্ক ও শিশুদের দীর্ঘ ক্ষণ বাইরে না থাকার পরামর্শ দেওয়া হয়েছে। সকলকেই হালকা রঙের ঢিলেঢালা পোশাক পরতে হবে। সঙ্গে রাখতে হবে ছাতা কিংবা টুপি। বেশি করে জল খাওয়ার পরামর্শও দিয়েছে।

আরও পড়ুন: ‘আর্থ আওয়ার’-এ অংশ নিন, আর্জি রাজ্যপালের

দক্ষিণবঙ্গে তাপপ্রবাহ চললেও উত্তরের জেলাগুলিতে এখনই সে রকম কোনও সম্ভাবনা নেই। বুধবার সকাল সাড়ে আটটা থেকে আগামীকাল সকাল সাড়ে আটটার মধ্যে উত্তরবঙ্গের পাঁচটি জেলায় বিক্ষিপ্তভাবে দু এক জায়গায় বজ্রবিদ্যুৎ সহ মেঘ সঙ্গে ৪০ থেকে ৫০ কিলোমিটার বেগে ঝড়ো বইতে পারে। দার্জিলিং কালিংপং আলিপুরদুয়ার কোচবিহারে অনেক জায়গায় হালকা মাঝারি বৃষ্টির সম্ভাবনা। উত্তর দিনাজপুরের দু এক জায়গায় বিক্ষিপ্ত ভাবে হালকা মাঝারি বৃষ্টির সম্ভাবনা। দার্জিলিং জলপাইগুড়ি কালিম্পং এবং আলিপুরদুয়ারে কিছু জায়গাতে হালকা মাঝারি বৃষ্টির সম্ভাবনা। কোচবিহার এবং উত্তর দিনাজপুরে দু এক জায়গায় বিক্ষিপ্তভাবে হালকা বৃষ্টির সম্ভাবনা। ১৪ তারিখ দার্জিলিং কালিংপং এবং জলপাইগুড়ি জেলায় দু এক জায়গায় বিক্ষিপ্তভাবে বজ্রবিদ্যুৎ এর সম্ভাবনা। দার্জিলিং কালিম্পং জলপাইগুড়ি এবং আলিপুরদুয়ারে দু এক জায়গায় বিক্ষিপ্তভাবে হালকা বৃষ্টির সম্ভাবনা রয়েছে। ১৫ এবং ১৬ তারিখ দার্জিলিং এবং কালিংপং এ বিক্ষিপ্তভাবে দু এক জায়গায় হালকা বৃষ্টির সম্ভাবনা রয়েছে।

দেখুন ভিডিও